smcproject/ml-wiki-sentences huggingface dataset:
1945-ലെ യുദ്ധവിജയാഘോഷങ്ങൾക്കിടയിൽ പൊലീസുകാരും ദേശീയപതാകകൾ വഹിച്ചിരുന്ന അൽജീരിയൻ പൗരന്മാരും തമ്മിൽ നടന്ന സംഘട്ടനം അനവധി പേരുടെ മരണത്തിൽ കലാശിച്ചു.
അൽജീരിയയ്ക്കു സ്വയംഭരണം നല്കാനുള്ള ഒരു ഒത്തുതീർപ്പിനും ഫ്രഞ്ചുകാർ സന്നദ്ധരായില്ല.
1954 ന.
1-ന് ഒരു സംഘടിത സായുധവിപ്ളവം അൽജീരിയയിൽ ഫ്രഞ്ചുഭരണത്തിന്നെതിരായി ഉണ്ടായി.
ഈ സായുധസമരക്കാർ ഒരു പുതിയ ദേശീയ സംഘടനയ്ക്ക് (Front de Liberation Nationale-FLN) രൂപംനല്കി.
പരിപൂർണ സ്വാതന്ത്ര്യമുള്ള ഒരു അൽജീരിയയായിരുന്നു അവരുടെ ലക്ഷ്യം.
1955-ലും അൽജീരിയയിൽ കൂടുതൽ ശക്തിയാർജിച്ച മറ്റൊരു സായുധ കലാപം നടന്നു.
ഈ സമരങ്ങളിൽ വളരെയേറെ ഫ്രഞ്ചുകാരും നാട്ടുകാരും വധിക്കപ്പെട്ടു.
ഗവർണർ ജനറലായ ജാക്വിസ് സോസ്റ്റെലേയുടെ ഭരണപരിഷ്കാരങ്ങൾ കൊണ്ട് ഉദ്ദേശിച്ച ഫലമുണ്ടായില്ല.
1956-ൽ ഫ്രഞ്ചുപ്രധാനമന്ത്രി അൽജീരിയ സന്ദർശിച്ചു.
മുസ്ലിങ്ങൾക്കു ഭരണത്തിൽ കൂടുതൽ പങ്കു നല്കുന്നത് അൽജീരിയയിൽ വസിച്ചിരുന്ന യൂറോപ്യൻ വംശജരുടെ എതിർപ്പിനു കാരണമായി.
തുടർന്ന് അൽജീരിയയിൽ പലയിടത്തും ഭീകരപ്രവർത്തനങ്ങൾ പൊട്ടിപ്പുറപ്പെട്ടു.
അവയെ ഫ്രഞ്ചുകാർ അടിച്ചമർത്തി.
1957-ൽ അൽജീരിയൻ പ്രശ്നം യു.എൻ. പൊതുസഭ ചർച്ച ചെയ്തു.
ഇതിനിടയ്ക്ക് എണ്ണശേഖരമുണ്ടായിരുന്ന ചില പ്രദേശങ്ങളെ അൽജീരിയയിൽ നിന്ന് വേർതിരിച്ച് പാരിസിന്റെ നേരിട്ടുള്ള ഭരണത്തിൽ കീഴിലാക്കി.
1958-ൽ അൽജീരിയയിൽ നടന്ന സംഭവങ്ങളുടെ പ്രത്യാഘാതമായി ചാൾസ് ഡിഗോൾ ഫ്രാൻസിൽ ഭരണം പിടിച്ചെടുത്തു.
ഫ്രാൻസുമായി സഹകരിക്കുന്ന ഒരു സ്വതന്ത്ര അൽജീരിയയുടെ സൃഷ്ടിയായിരുന്നു ഇദ്ദേഹത്തിന്റെ ഉന്നം.
ഇതിനിടയ്ക്ക് ഫെർഹത്ത് അബ്ബാസ് പ്രധാനമന്ത്രിയായുള്ള ഒരു താത്കാലിക ഗവൺമെന്റ് ടൂണിസ് കേന്ദ്രമാക്കി രൂപവത്കരിക്കപ്പെട്ടു.
ചാൾസ് ഡിഗോൾ അൽജീരിയയിലെ മുസ്ലിങ്ങൾക്കനുകൂലമായ പല ഭരണപരിഷ്കാരങ്ങളും നിർദ്ദേശിച്ചു.
അതിനെതിരായി അൽജീരിയയിലെ യൂറോപ്യൻ വംശജർ ആരംഭിച്ച വിപ്ളവം പരാജയപ്പെട്ടു.
പട്ടാള ഉദ്യോഗസ്ഥന്മാരുടെ നേതൃത്വത്തിൽ നടന്ന കലാപവും (1961) ഡിഗോൾ വിശേഷാധികാരങ്ങൾ ഏറ്റെടുത്തതോടെ പരാജയപ്പെടുകയാണുണ്ടായത്.
1961 ആഗ.
27-ന് ഫെർഹത് അബ്ബാസ് പ്രധാനമന്ത്രിപദം രാജിവച്ചു; ബെൻ യൂസുഫ് ബെൻ ഖെദ്ദ തത്സ്ഥാനം ഏറ്റെടുത്തു.
1962 മാ.
18-ന് രഹസ്യസംഭാഷണങ്ങളുടെ ഫലമായി അൽജീരിയൻ ദേശീയ നേതൃത്വവും ഫ്രഞ്ച് അധികാരികളും തമ്മിൽ യുദ്ധവിരാമ ഉടമ്പടി ഒപ്പുവച്ചു.
1962-ൽ ബെൻ ബെല്ല ഉൾപ്പെടെയുള്ള അൽജീരിയൻ ദേശീയനേതാക്കൾ ജയിൽ വിമോചിതരായി.
ഫ്രഞ്ച് ദേശീയവാദികളുടെ സംഘടനയായ ഒ.എ.എസ്. (Organisation Del'Armee) അൽജീരിയയും ഫ്രാൻസും തമ്മിലുണ്ടായ ഉടമ്പടിവ്യവസ്ഥകൾ നടപ്പാക്കാതിരിക്കുന്നതിനു സ്വീകരിച്ച തന്ത്രങ്ങളുടെ ഫലമായി അൽജീരിയയിൽ അട്ടിമറി പ്രവർത്തനങ്ങൾ ആരംഭിച്ചു.
അനേകം അൽജീരിയൻ മുസ്ലിങ്ങൾ വധിക്കപ്പെട്ടു.
ഈ സംഘടന(ഒ.എ.എസ്)യുടെ നേതാവ് ജനറൽ സലാൻ 1962 ഏ.
20-ന് ബന്ധനസ്ഥനായി.
ആ വർഷം ജൂല.
1-ന് നടന്ന ഹിതപരിശോധനയിൽ ജനങ്ങൾ സ്വതന്ത്ര അൽജീരിയയ്ക്കനുകൂലമായി വോട്ടു രേഖപ്പെടുത്തി.
രണ്ടു ദിവസത്തിനുശേഷം അൽജീരിയയുടെ സ്വാതന്ത്ര്യം ചാൾസ് ഡിഗോൾ അംഗീകരിച്ചു; ഒ.എ.എസ്. സംഘടനാനേതാക്കന്മാർ ബന്ധനസ്ഥരാവുകയോ മറ്റു യൂറോപ്യൻ രാജ്യങ്ങളിലേക്കു പലായനം ചെയ്യുകയോ ചെയ്തു.
സ്വതന്ത്ര അൽജീരിയ
1962 ജൂല.
മൂന്നിന് അൽജീരിയൻ വിപ്ലവഗവൺമെന്റ് ടൂണിസിൽ നിന്ന് അൽജിയേഴ്സിലേക്കു മാറ്റപ്പെട്ടു.
ബെൻ ഖെദ്ദയുടെ ഗവൺമെന്റിനെ അൽജീരിയൻ മുസ്ലിങ്ങൾ ഉത്സാഹപൂർവം സ്വീകരിച്ചു.
എന്നാൽ ഉപപ്രധാനമന്ത്രിയായിരുന്ന ബെൻ ബെല്ലയുമായുള്ള അഭിപ്രായഭിന്നതകൾ വീണ്ടും സംഘർഷാവസ്ഥയിലേക്കു നീങ്ങുകയും അൽജീരിയൻ പീപ്പിൾസ് ആർമി, കേണൽ ഹുആരി ബുമീദിന്റെ നേതൃത്വത്തിൽ അൽജീരിയയുടെ തലസ്ഥാനമായ അൽജിയേഴ്സിൽ പ്രവേശിക്കുകയും ചെയ്തു.
ബെൻ ബെല്ല ഈ സേനയെ സ്വാഗതം ചെയ്തു.
1962-ൽ നടത്തിയ തെരഞ്ഞെടുപ്പിൽ യൂസഫ് ബെൻ ഖെദ്ദ പുറന്തള്ളപ്പെടുകയും നാഷണൽ അസംബ്ളി ബെൻ ബെല്ലയെ പ്രധാനമന്ത്രിയായി തെരഞ്ഞെടുക്കുകയും ചെയ്തു; ഹുആരി ബുമീദിൻ പ്രതിരോധമന്ത്രിയായി.
1962-ൽ അൽജീരിയയ്ക്ക് യു.എൻ. അംഗത്വം ലഭിച്ചു.
1965 ജൂൺ 19-ന് ബെൻ ബെല്ല ഒരു പട്ടാളവിപ്ലവത്തിന്റെ ഫലമായി സ്ഥാനഭ്രഷ്ടനാക്കപ്പെടുകയും ഹുആരി ബൂമെദിൻ അധികാരം പിടിച്ചെടുക്കുകയും ചെയ്തു.
പുതിയൊരു ഭരണഘടന അംഗീകരിക്കുന്നതുവരെ രാഷ്ട്രീയ അധികാരം 'വിപ്ളവസമിതി'ക്കായിരുന്നു.
തികഞ്ഞ ദേശീയവാദിയും ഇസ്ലാമിക വിശ്വാസിയുമായ ബൂമെദിൻ ഫ്രഞ്ചുഭാഷയ്ക്കു പുറമേ അറബിയിലും വിദഗ്ദ്ധനായിരുന്നു.
1967-68-ൽ നടന്ന അട്ടിമറിശ്രമങ്ങളെ പരാജയപ്പെടുത്തിയ ബൂമെദിൻ എതിരാളികളെ നാടുകടത്തുകയും അധികാരം ഊട്ടിയുറപ്പിക്കുകയും ചെയ്തു.
1971-ൽ നടപ്പിലാക്കിയ കാർഷികവിപ്ളവത്തിന്റെ ഭാഗമായി മിച്ചഭൂമി പിടിച്ചെടുക്കുകയും സഹകരണകൃഷി സ്ഥാപനങ്ങൾക്കു നൽകുകയും ചെയ്തു.
1976-ൽ പുതിയ ഭരണഘടന നിലവിൽവരികയും 95 ശ.
വോട്ടുകളോടെ ബൂമെദിൻ പ്രസിഡന്റായി തെരഞ്ഞെടുക്കപ്പെടുകയും ചെയ്തു.
ബൂമെദിന്റെ മരണത്തെത്തുടർന്ന് 1979-ൽ കേണൽ ചാദ്ലി ബെൻജെദിദ് പ്രസിഡന്റായി അവരോധിക്കപ്പെട്ടു.
1980-84 കാലയളവിൽ ഇദ്ദേഹം നടപ്പിലാക്കിയ പഞ്ചവത്സരവികസനപദ്ധതി സാമ്പത്തികരംഗത്ത് പുത്തനുണർവുണ്ടാക്കി.
അറബിവത്ക്കരണത്തിനെതിരെ സർവകലാശാലാവിദ്യാർഥികൾ നടത്തിയ സമരത്തെ നേരിട്ട ചാദ്ലി വിദ്യാഭ്യാസരംഗത്തും പരിഷ്കാരങ്ങൾ നടപ്പിലാക്കി.
1982-ൽ ഇസ്ലാമികശക്തികൾ പുതിയൊരു ഇസ്ലാമിക ഭരണകൂടം സ്ഥാപിക്കുന്നതിനുള്ള ശ്രമം ആരംഭിച്ചു.
ഇതേത്തുടർന്നുണ്ടായ ആഭ്യന്തരകലാപത്തെ ചാദ്ലി ഫലപ്രദമായി നേരിടുകയും 1984-ൽ ഏറ്റവും മികച്ച ഒരു ഇസ്ലാമിക സർവകലാശാല കോൺസ്റ്റന്റയ്നിൽ ആരംഭിക്കുകയും ചെയ്തു.
ശരിയത്തിൽ അധിഷ്ഠിതമായ അൽജീരിയൻ ഫാമിലി കോഡ് അംഗീകരിക്കുവാനും ഇദ്ദേഹം തയ്യാറായി.
1980-കളിലെ സാമ്പത്തിക പ്രതിസന്ധിയെത്തുടർന്ന് സർക്കാർ സോഷ്യലിസ്റ്റ് വ്യവസ്ഥിതിയിൽനിന്നു വ്യതിചലിച്ച് സ്വകാര്യസംരംഭങ്ങളെ പ്രോത്സാഹിപ്പിക്കുവാനാരംഭിച്ചു.
അസംതൃപ്തരായ ജനങ്ങൾ 1988-ൽ ആഭ്യന്തരകലാപം ആരംഭിച്ചു.
അടിയന്തരാവസ്ഥ നടപ്പിലാക്കിയ ഭരണകൂടം അക്രമങ്ങൾ അടിച്ചൊതുക്കി. 'ബ്ളാക്ക് ഒക്ടോബർ' കലാപത്തെത്തുടർന്ന് ഇസ്ലാമികശക്തികൾ ചില പ്രദേശങ്ങളിൽ അധികാരം സ്ഥാപിച്ചു.
1989-ൽ നിലവിൽവന്ന പുതിയ ഭരണഘടന സോഷ്യലിസം ഒഴിവാക്കുകയും ജനാധിപത്യത്തിനു മുൻതൂക്കം നൽകുകയും ചെയ്തു.
ഇതേവർഷംതന്നെ ഇസ്ലാമിക് സാൽവേഷൻ ഫ്രണ്ട് നിലവിൽവന്നു.
ഈ സംഘടനയുടെ നേതൃത്വത്തിൽ നടന്ന സമരങ്ങളുടെ ഫലമായി സിദ് അഹമദ് ഖോസാലിയുടെ നേതൃത്വത്തിൽ പുതിയ ഭരണകൂടം നിലവിൽവന്നു.
1991-ൽ നടന്ന തെരഞ്ഞെടുപ്പിൽ ഇസ്ലാമിക് സാൽവേഷൻ ഫ്രണ്ട് പകുതിയോളം സ്ഥാനങ്ങളിൽ ഭൂരിപക്ഷം നേടി.
തുടർന്നു പാർലമെന്റ് പിരിച്ചുവിടുകയും ഒരു അധികാരസമിതി ഭരണമേറ്റെടുക്കുകയും ചെയ്തു.
പ്രതിഷേധപ്രകടനങ്ങൾ അക്രമാസക്തമായപ്പോൾ 1992-ൽ ഗവൺമെന്റ് അടിയന്തരാവസ്ഥ ഏർപ്പെടുത്തുകയും ഇസ്ലാമിക് സാൽവേഷൻ ഫ്രണ്ടിനെ നിരോധിക്കുകയും ചെയ്തു.
1994-ൽ ലാമിൻ സെറൂൾ അധികാരമേറ്റെടുത്തു.
പുതുതായി രൂപംകൊണ്ട 'ആമ്ഡ് ഇസ്ലാമിക് ഗ്രൂപ്പ്' അക്രമപ്രവർത്തനങ്ങളിലേക്കു തിരിഞ്ഞു.
പതിനായിരക്കണക്കിനു നിരപരാധികൾ ഇക്കാലത്തു വധിക്കപ്പെട്ടതായി കണക്കാക്കപ്പെടുന്നു.
1995-ൽ നടന്ന പ്രസിഡന്റ് തെരഞ്ഞെടുപ്പിൽ സെറൂളിന് 75 ശ.
വോട്ടു ലഭിച്ചു.
ഈ തെരഞ്ഞെടുപ്പിൽ ഇസ്ലാമിക് സാൽവേഷൻ ഫ്രണ്ടിനെ ഉൾപ്പെടുത്തിയിരുന്നില്ല.
1999-ൽ നടന്ന തെരഞ്ഞെടുപ്പിൽ ഭൂരിപക്ഷം പാർട്ടികളും പങ്കെടുത്തില്ല.
സൈന്യത്തിന്റെ പിൻബലമുള്ള അബ്ദലസിഡ് ബൂത്ഫ്ളികയാണ് തെരഞ്ഞെടുപ്പിൽ ഭൂരിപക്ഷം നേടിയത്.
തുടർന്നുള്ള കാലയളവിൽ ബൂത്ഫ്ളിക പ്രതിപക്ഷവുമായി സമവായത്തിലേർപ്പെടുകയും സാമ്പത്തികപരിഷ്കാരങ്ങൾ ത്വരിതപ്പെടുത്തുകയും ചെയ്തു.
2001-ലെ വെള്ളപ്പൊക്കം അൽജീരിയയിൽ കനത്ത നാശനഷ്ടങ്ങൾ വിതച്ചു.
2004-ൽ നടന്ന തെരഞ്ഞെടുപ്പിൽ ബൂത്ഫ്ളിക 85 ശ.
വോട്ടുനേടി അധികാരത്തിൽ തിരിച്ചെത്തി.
ഇരുപത്തിനാലംഗങ്ങളുള്ള ഒരു വിപ്ലവകൗൺസിലിന് (Revolutionary Council) ആണ് ഭരണകാര്യങ്ങളിൽ നിർണായക സ്വാധീനം.
സൈനികോദ്യോഗസ്ഥന്മാർക്ക് ഭൂരിപക്ഷമുള്ളതാണ് ഈ കൌൺസിൽ.
പട്ടാള ഉദ്യോഗസ്ഥന്മാർക്ക് മുൻതൂക്കമുള്ള ഏകകക്ഷിഭരണവ്യവസ്ഥയാണു നിലവിലുള്ളത്.
1989-ൽ പുതിയ ഭരണഘടന നിലവിൽവന്നു.
1996-ൽ പ്രസിഡന്റിന് കൂടുതൽ അധികാരം നല്കുന്ന ഭരണഘടനാ ഭേദഗതി നടപ്പിലായി.
വാർത്താവിതരണ ഏജൻസികളുടെ പൂർണമായ നിയന്ത്രണം ഗവൺമെന്റിനാണ്.
അർധ ഔദ്യോഗികപത്രങ്ങൾക്ക് ഒരു പരിധിവരെ വിമർശനസ്വാതന്ത്ര്യ നല്കപ്പെട്ടിട്ടുണ്ട്.
വ്യാപകമായ വ്യവസായവത്കരണം ലക്ഷ്യമാക്കിയുള്ളതാണ് ഗവൺമെന്റുനയം; വൻകിടതോട്ടങ്ങൾ, ഖനികൾ, കമ്പനികൾ തുടങ്ങിയവ ദേശസാത്കരിക്കപ്പെട്ടിരിക്കുന്നു.
മറ്റ് ലിങ്കുകൾ സർക്കാർ El Mouradia official presidential site (in French and Arabic) National People's Assembly official parliamentary site The Embassy of Algeria in Washington, DC Archived 2018-01-22 at the Wayback Machine വാർത്തകൾ Algerian Community Forum Archived 2007-05-24 at the Wayback Machine Algeria News Events Archived 2007-05-16 at the Wayback Machine Algerian Press Service Archived 2006-09-11 at the Wayback Machine allAfrica.com - Algeria news headline links The North Africa Journal Archived 2008-09-07 at the Wayback Machine business news Algerian websites and news in Arabic Archived 2006-11-26 at the Wayback Machine news (in French) (in Arabic) (in English) News and Views of the Maghreb പുറമെ Library of Congress - Country Study: Algeria data as of December 1993 OECD DEV/AfDB - Country Study: Algeria Open Directory Project - Algeria Archived 2007-05-26 at the Wayback Machine directory category
മറ്റുള്ളവ Algeria Watch human rights organization critical of widespread torture practiced by the régime (in French) Algeria’s past needs opening, not closing Analysis on the public referendum held 29 September 2005 by Veerle Opgenhaffen and Hanny Megally all City of Algéria Archived 2005-10-25 at the Wayback Machine Algerian-English Online Dictionary Archived 2017-09-20 at the Wayback Machine Voter turnout, Gender quotas, Electoral system design and Political party financing in Algeria Archived 2007-09-28 at the Wayback Machine സാംസ്കാരിക പാരമ്പര്യം Fabio Maniscalco (ed.), Protection of cultural property in Algerie, monographic series "Mediterraneum. Protection and valorization of cultural heritage" , vol 3, Naples 2003, ISBN 88-87835-41-1 Encyclopedia of the Nations: Algeria Algerian Americans - Countries and Their Cultures
അവലംബം ↑ ↑ http://www.apn-dz.org/apn/english/constitution96/preambule.htm ഭരണഘടന 1996 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അൾജീറിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ക്രിസ്റ്റഫർ ഹിച്ചൻസ് ഇംഗ്ലീഷ് വിലാസം https://ml.wikipedia.org/wiki/Christopher_Hitchens 2007 ൽ ഹിച്ചൻസ്
അമേരിക്കയിലെ മുൻനിര ബുദ്ധിജീവികളിൽ ഒരാളും മാധ്യമപ്രവർത്തകനുമായിരുന്നു ക്രിസ്റ്റഫർ ഹിച്ചൻസ് .
റിച്ചാർഡ് ഡോക്കിൻസിന്റെ നേത്യത്വത്തിൽ ശക്തിയാർജ്ജിച്ച പുതിയ നാസ്തിക ചിന്തയുടെ ശക്തനായ വക്താവ്‌ ആയിരുന്നു അദ്ദേഹം .
ബ്രിട്ടനിൽ 1949 ഏപ്രിൽ 13-ന് ജനിച്ച അദ്ദേഹം 1981 -ൽ അമേരിക്കയിലേക്ക് കുടിയേറി.
1981 -ൽ സൈപ്രസുകാരിയായ ഇലനി മിലിഗ്രൗവിനെ വിവാഹം ചെയെ്തങ്കിലും വിവാഹമോചനം നേടി.
പിന്നീട്, പത്രപ്രവർത്തകയായ കരോൾ ബ്ലൂവിനെ വിവാഹം ചെയ്തു.
2011 ഡിസംബർ 15 നു അന്തരിച്ചു .
അവലംബം മാതൃഭൂമി ഓൺലൈൻ/ക്രിസ്റ്റഫർ ഹിച്ചൻസ് അന്തരിച്ചു Archived 2011-12-18 at the Wayback Machine പുറത്തേക്കുള്ള കണ്ണികൾ Christopher Hitchens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ക്രിസ്റ്റഫർ ഹിച്ചൻസ് ക്രിസ്റ്റഫർ ഹിച്ചൻസ് on ചാർളി റോസിൽ ക്രിസ്റ്റഫർ ഹിച്ചൻസ് on National Public Radio in 2010 Drexel Interview (One-hour video interview) with Paula Marantz Cohen, June 2010 രചനകൾ ക്രിസ്റ്റഫർ ഹിച്ചൻസ് ലൈബ്രറികളിൽ ( വേൾഡ്കാറ്റ് കാറ്റലോഗ്) ക്രിസ്റ്റഫർ ഹിച്ചൻസ് collected news and commentary at The Guardian ക്രിസ്റ്റഫർ ഹിച്ചൻസ് വാർത്തകൾ ന്യൂ യോർക്ക് ടൈംസിൽ " Journalist Christopher Hitchens fully embraces the Bush war camp Archived 2011-11-03 at the Wayback Machine " from the World Socialist Website, October 2002 " Christopher Hitchens Archived 2008-12-18 at the Wayback Machine " feature story in Prospect magazine, May 2008 " Incendiary Author Spares No Targets "
ആംഗി ബല്ലാർഡ് ഇംഗ്ലീഷ് വിലാസം https://ml.wikipedia.org/wiki/Angie_Ballard
ടി 53 വീൽചെയർ സ്പ്രിന്റ് ഇവന്റുകളിൽ പങ്കെടുക്കുന്ന ഒരു ഓസ്‌ട്രേലിയൻ പാരാലിമ്പിക്സ് അത്‌ലറ്റാണ് ഏഞ്ചല ബല്ലാർഡ് (ജനനം: 6 ജൂൺ 1982).
ഒരു വാഹനാപകടത്തെത്തുടർന്ന് ഏഴാമത്തെ വയസ്സിൽ ഏഞ്ചലയുടെ കാലുകൾക്ക് തളർച്ച ബാധിച്ചു.
1994-ൽ വീൽചെയർ റേസിംഗിൽ മത്സരിക്കാൻ തുടങ്ങിയ അവർ 1998-ൽ ഓസ്‌ട്രേലിയയെ പ്രതിനിധീകരിച്ചു.
2000 മുതൽ 2012 വരെ നാല് പാരാലിമ്പിക് ഗെയിമുകളിൽ മൂന്ന് വെള്ളിയും രണ്ട് വെങ്കലവും നേടിയിട്ടുണ്ട്.
അവരുടെ ഇപ്പോഴത്തെ പരിശീലകൻ ലൂയിസ് സാവേജും പരിശീലന പങ്കാളി മാഡിസൺ ഡി റൊസാരിയോയുമാണ് .
ബല്ലാർഡ് 1999 മുതൽ 2001 വരെ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ടിൽ നിന്നും സിഡ്നി യൂണിവേഴ്സിറ്റിയിൽ നിന്നും (ആദ്യം വാണിജ്യം തുടർന്ന് മനഃശാസ്ത്രം എന്നിവ പഠിക്കുമ്പോൾ), കൂടാതെ ന്യൂ സൗത്ത് വെയിൽസ് ഇൻസ്റ്റിറ്റ്യൂട്ട് ഓഫ് സ്പോർട്ടിനെ പ്രതിനിധീകരിച്ചും അത്ലറ്റിക്സ് സ്കോളർഷിപ്പ് നേടി.
നിരവധി സംഘടനകൾ അവരെ ഒരു ഡിസ്എബിലിറ്റി സ്പോർട്സ് അംബാസഡർ ആയി നിയമിച്ചു.
ഇപ്പോൾ വീൽചെയർ സ്പോർട്സ് എൻ‌എസ്‌ഡബ്ല്യു ബോർഡിൽ ഇരിക്കുന്നു.
അവരുടെ അഞ്ചാമത്തെ ഗെയിമായിരുന്നു അത്.
ഏഴുവയസ്സിൽ ഞാൻ ശരിക്കും ദേഷ്യപ്പെടുകയും ഒറ്റപ്പെടുകയും ചെയ്തു.
അത് ഭയപ്പെടുത്തുന്നതായിരുന്നു.
ജീവിതം മെച്ചപ്പെടുമെന്ന് എന്നോട് പറയാൻ ആരെങ്കിലും ഉണ്ടായിരുന്നെങ്കിൽ എന്ന് ഞാൻ ആഗ്രഹിച്ചിരുന്നു.
അത് ജീവിതത്തിൽ നടക്കുന്നതിനെക്കുറിച്ചല്ല, ജീവിതം നയിക്കുന്നതിനെക്കുറിച്ച് ആണ്.
ആംഗി ബല്ലാർഡ്, 2008
ബല്ലാർഡ് 1982 ജൂൺ 6 ന് കാൻ‌ബെറയിൽ ജനിച്ചു.
ക്ഷീണം കൊണ്ട് അമ്മയ്ക്ക് കാറിന്റെ നിയന്ത്രണം നഷ്ടപ്പെട്ടതിനെത്തുടർന്നുണ്ടായ ഒരു വാഹനാപകടത്തെത്തുടർന്ന് ഏഴാമത്തെ വയസ്സിൽ, അവരുടെ ( ടി 10 ) കാലുകൾക്ക് തളർച്ച ബാധിച്ചു.
അപകടത്തെത്തുടർന്ന്, പ്രാഥമികമായി ആശുപത്രിയിലും പുനരധിവാസത്തിൽ പ്രായമായ അംഗഹീനരുടെയിടയിലുമായി മൂന്നുമാസം കാൻ‌ബെറയിലായിരുന്നു .
അവരുടെ പുനരധിവാസം റോയൽ നോർത്ത് ഷോർ ഹോസ്പിറ്റലിലേക്ക് മാറ്റി.
അവിടെവെച്ച് ക്രിസ്റ്റി ഡാവെസിനെ (മുമ്പ്. സ്കെൽട്ടൺ) കണ്ടുമുട്ടി.
പിന്നീട് 2008-ലെ ബീജിംഗ് പാരാലിമ്പിക്‌സിൽ ഓസ്‌ട്രേലിയൻ 4x100 മീറ്റർ റിലേ ടീമിൽ പങ്കെടുത്തു.
അവരുടെ സഹോദരന് സ്പൈന ബിഫിഡ ഉണ്ടായിരുന്നതിനാൽ ഇതിനകം "[പതിവ്] സമ്പ്രദായത്തിൽ", വൈകല്യമുള്ള വിദ്യാർത്ഥികൾക്കായി പ്രത്യേകം പഠിക്കുന്നതിനുപകരം ആംഗി ഒരു സാധാരണ സ്കൂളിൽ തുടരണമെന്ന് അവരുടെ മാതാപിതാക്കൾ നിർബന്ധിച്ചു.
അവർ ലിനെഹാം പ്രൈമറി സ്കൂളിലും കാൻ‌ബെറയിലെ ലിനെഹാം ഹൈസ്‌കൂളിലും പഠിച്ചു.
വീൽചെയർ സ്‌പോർട്‌സിൽ പങ്കെടുക്കാൻ ആദ്യം പ്രോത്സാഹിപ്പിച്ച ആളുകളിൽ ഒരാളായിരുന്നു അവരുടെ ശാരീരിക വിദ്യാഭ്യാസ അധ്യാപിക.
പുനരധിവാസത്തിനുശേഷം അവർ നീന്തലും വീൽചെയർ ബാസ്കറ്റ്ബോളും പരീക്ഷിച്ചു.
പന്ത്രണ്ടാം വയസ്സിൽ റേസിംഗിന്റെ ആദ്യ പരിശീലനങ്ങൾ പൊട്ടലിനും കഴുത്തിന് വ്രണത്തിനും കാരണമായി.
എന്നാൽ വീൽചെയർ അത്‌ലറ്റിക്സ് താമസിയാതെ അവരുടെ അഭിനിവേശമായി മാറി.
പതിനാലാമത്തെ വയസ്സിൽ, സ്കോലിയോസിസ് ചികിത്സയ്ക്ക് ശേഷം, ബല്ലാർഡിന് ഒരു വർഷത്തോളം കായികരംഗത്ത് പങ്കെടുക്കാൻ കഴിഞ്ഞില്ല.
ആക്റ്റ് അക്കാദമി ഓഫ് സ്പോർട്ടിൽ സ്കോളർഷിപ്പ് വാഗ്ദാനം ചെയ്തു.
തുടർന്ന് 1999 മുതൽ 2001 വരെ കാൻബെറയിലെ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ടിൽ അത്ലറ്റിക്സ് സ്കോളർഷിപ്പ് നേടി.
സ്പോർട്സ് സ്കോളർഷിപ്പിൽ യൂണിവേഴ്സിറ്റിയിൽ ചേരുന്നതിനായി 2002-ൽ സിഡ്നിയിലേക്ക് പോയി.
തുടക്കത്തിൽ വാണിജ്യം പഠിച്ചു.
2011 ലെ കണക്കനുസരിച്ച്, ന്യൂ സൗത്ത് വെയിൽസിലെ ലിബർട്ടി ഗ്രോവിൽ താമസിക്കുകയും സിഡ്നി സർവകലാശാലയിൽ ബിരുദം നേടുകയും ചെയ്തു.
പ്രാക്ടീസ് ചെയ്യുക എന്ന ഉദ്ദേശ്യത്തോടെ സൈക്കോളജിസ്റ്റായി.
2014-ൽ ബിരുദം നേടിയ അവർ പൂർവ്വവിദ്യാർത്ഥി അവാർഡു നേടി.
ആളുകൾ ചിന്തിക്കുന്നത് നിങ്ങൾ ഒരു കസേരയിൽ അവസാനിക്കുന്നതിനാലാണ്.
പക്ഷെ അങ്ങനെയല്ല.
സ്വയം മെച്ചപ്പെടാൻ ഇത് മനുഷ്യ സ്വഭാവമാണ്.
വ്യക്തവും ലളിതവുമാണ്.
ഇനി ഒരിക്കലും നടക്കില്ല എന്ന വസ്തുത മറികടക്കാൻ എന്റെ കായികം എന്നെ സഹായിച്ചു.
ആളുകൾ എല്ലാവരും ജീവിതത്തിലെ പലതരം അപകടങ്ങളെ അഭിമുഖീകരിക്കുന്നു.
കായികം എനിക്ക് ധാരാളം അവസരങ്ങൾ തുറന്നു; ഞാൻ ഒരുപാട് വ്യത്യസ്ത ആളുകളെ കണ്ടുമുട്ടുന്നു.
ധാരാളം വിദേശയാത്രകൾ നടത്തുന്നു.
ഒപ്പം പ്രതീക്ഷയോടെ കാത്തിരിക്കുന്ന മികച്ച കാര്യങ്ങളുമുണ്ട്.
ആംഗി ബല്ലാർഡ് , (2000)
വീൽചെയർ റേസിംഗ് അത്‌ലറ്റാണ് ബല്ലാർഡ്, പ്രധാനമായും കാറ്റഗറി ടി 53 സ്പ്രിന്റ് ഇവന്റുകളിൽ മത്സരിക്കുന്നു.
ടി 54 അത്‌ലറ്റുകളുമായി താരതമ്യപ്പെടുത്തുമ്പോൾ അവരുടെ വയറിലെ പേശികളുടെ ഉപയോഗം കുറവാണ്.
അതായത് സ്വയം മുന്നോട്ട് നയിക്കാനുള്ള ഏറ്റവും മികച്ച ആംഗിൾ നേടുന്നതിന് അവർക്ക് വീൽചെയറിൽ സ്വയം ഉയർത്താൻ കഴിയില്ല.
1994-ൽ പന്ത്രണ്ടാം വയസ്സിൽ ബല്ലാർഡ് വീൽചെയർ മൽസരങ്ങളിൽ പ്രവേശിച്ചു.
അവരുടെ ആദ്യത്തെ റേസിംഗിന് വീൽചെയർ സെക്കൻഡ് ഹാൻഡ് വാങ്ങി.
1997 ആയപ്പോഴേക്കും അവർ കായികരംഗത്തെ കൂടുതൽ ഗൗരവമായി എടുക്കാൻ തുടങ്ങി ഓസ്‌ട്രേലിയൻ അത്‌ലറ്റിക്സിൽ തന്റെ വർഗ്ഗീകരണത്തിൽ റെക്കോർഡുകൾ സൃഷ്ടിക്കാൻ തുടങ്ങി.
ഒരു വർഷത്തിനുശേഷം അവർ അന്താരാഷ്ട്ര വേദിയിൽ തന്റെ രാജ്യത്തെ പ്രതിനിധീകരിച്ചിരുന്നു.
2000 ഓടെ ടി 53 100 മീറ്റർ, 200 മീറ്റർ മത്സരങ്ങളിൽ ദേശീയ റെക്കോർഡുകൾ നേടി.
2002 മുതൽ സിഡ്നി സർവകലാശാലയിൽ സ്പോർട്സ് സ്കോളർഷിപ്പ് നേടി.
അവിടെ ആൻഡ്രൂ ഡാവെസ് (ക്രിസ്റ്റിയുടെ ഭർത്താവ്) പരിശീലകനായി.
അക്കാലത്ത്, ഡാവെസ് ലൂയിസ് സാവേജിനെയും പരിശീലിപ്പിച്ചു.
ചില അവസരങ്ങളിൽ ഇരുവരും ഒരുമിച്ച് പരിശീലനം നടത്തി.
2004-ലെ ഗെയിംസിന് ശേഷം സാവേജ് മത്സര വീൽചെയർ അത്‌ലറ്റിക്സിൽ നിന്ന് വിരമിച്ച ശേഷം ബല്ലാർഡിന്റെ പരിശീലകയായി.
2012-ലെ കണക്കനുസരിച്ച് അവരുടെ പരിശീലന പങ്കാളി മാഡിസൺ ഡി റൊസാരിയോ ആണ്.
പാരാലിമ്പിക്സ് 2012 ലണ്ടൻ പാരാലിമ്പിക്‌സിൽ ബല്ലാർഡ്
2000-ലെ സമ്മർ പാരാലിമ്പിക്‌സിൽ ബല്ലാർഡ് സിഡ്നിയിൽ മത്സരിച്ചെങ്കിലും മെഡലുകളൊന്നും നേടിയില്ല.
100 മീറ്റർ, 200 മീറ്റർ മത്സരങ്ങളിൽ നാലാമതായി.
അവൾ ഒരു ദീപയഷ്‌ടിവാഹകയായിരുന്നു.
ഉദ്ഘാടന ചടങ്ങിന്റെ വിനോദ വിഭാഗത്തിൽ അവർ 12.3 മീറ്റർ (40 അടി) ട്രാക്കിൽ വായുവിൽ ചുറ്റിക്കറങ്ങി.
2004 ഏഥൻസ് പാരാലിമ്പിക്‌സിനുള്ള തയ്യാറെടുപ്പിനായി, ബല്ലാർഡ് ആഴ്ചയിൽ ആറ് ദിവസം 11 സെഷനുകളിൽ പരിശീലനം നേടി.
അവരുടെ പരിശീലനത്തിനായി സെന്റിനൽ പാർക്കിൽ പോകുകയും അവിടത്തെ കുന്നുകളിൽ പരിശീലനവും നടത്തിയിരുന്നു.
ആഴ്ചയിൽ രണ്ടുതവണ ട്രാക്ക് വർക്ക് ചെയ്യുന്നതും ആഴ്ചയിൽ മൂന്ന് തവണയെങ്കിലും ഭാരോദ്വഹനം നടത്തുന്നതും ഇതിൽ ഉൾപ്പെടുന്നു.
ഈ പരിശീലന ഷെഡ്യൂൾ കുറച്ച് പരിക്കുകൾക്ക് കാരണമായി.
അതിനാൽ പിന്നീടുള്ള ഗെയിമുകൾക്കുള്ള ആവർത്തന പരിശീലനം അവർ കുറച്ചു.
2012 ഓസ്‌ട്രേലിയൻ പാരാലിമ്പിയൻ ഓഫ് ദ ഇയർ അവാർഡ് ദാന ചടങ്ങിൽ ലൂയിസ് സാവേജും (ഇടത്ത്) ബല്ലാർഡും
ഗെയിംസിന് തൊട്ടുമുമ്പ്, സ്വിറ്റ്സർലൻഡിൽ നടന്ന വാംഅപ് ഈവന്റിൽ പങ്കെടുത്ത അവർ 100 മീറ്റർ, 400 മീറ്റർ, 800 മീറ്റർ മത്സരങ്ങളിൽ ഓസ്ട്രേലിയൻ റെക്കോർഡുകൾ സ്ഥാപിച്ചു.
2004 ലെ ഗെയിമുകളിൽ ടി 53 100 മീറ്ററിൽ വെങ്കല മെഡൽ നേടി.
ടാന്നി ഗ്രേ-തോംസൺ , ഫ്രാൻസെസ്കാ പോർസെല്ലാറ്റോ എന്നിവരെ പിന്നിലാക്കി.
2008-ലെ ബീജിംഗ് പാരാലിമ്പിക്‌സിനുള്ള അവരുടെ ലക്ഷ്യം വ്യക്തിപരമായി മികച്ച പ്രകടനം കാഴ്ചവയ്ക്കുക എന്നതായിരുന്നു.
എന്നാൽ ഒരു മെഡലിലും അവർക്ക് കണ്ണുണ്ടായിരുന്നു.
ആഴ്ചയിൽ ആറ് തവണ പരിശീലനം നേടുന്നതിനിടയിൽ അവർ സൈക്കോളജി ബിരുദം നേടി.
2008-ലെ ഗെയിമുകളിൽ, സഹതാരങ്ങളായ ക്രിസ്റ്റി ഡാവെസ് , മാഡിസൺ ഡി റൊസാരിയോ , ജെമിമ മൂർ എന്നിവർക്കൊപ്പം മികച്ച പാരാലിമ്പിക് ഫലം നേടി.
ടി 53/54 4x100 മീറ്റർ റിലേയിൽ ചൈനയുടെ ലോക റെക്കോർഡിന് പിന്നിൽ ഒരു വെള്ളി മെഡൽ നേടി.
വ്യക്തിഗത ഇനങ്ങളിൽ, വനിതാ ടി 53 100 മീറ്റർ ഇനത്തിൽ അഞ്ചാം സ്ഥാനത്തെത്തി (ലോക റെക്കോർഡ് സമയത്ത് ഹുവാങ് ലിഷ നേടിയ വേഗത ), വനിതാ ടി 53 200 മീറ്റർ ഇനത്തിൽ ഏഴാമതും (ലോക റെക്കോർഡ് സമയത്തും ഹുവാങ് വിജയിച്ചു ), വനിതാ ടി 53 400 മീറ്റർ ഇനത്തിൽ ഏഴാമതും വനിതകളുടെ 800 മീറ്റർ ഫൈനലിൽ മുന്നിലെത്തിയതും ഒടുവിൽ ആറാം സ്ഥാനത്തെത്തി.
2011-ലെ രണ്ട് ഉപ-മത്സര ഫലങ്ങൾക്കുശേഷം, ബല്ലാർഡ് അവരുടെ ഭക്ഷണരീതി, കയ്യുറകൾ, സാങ്കേതികത, കസേര സ്ഥാനം, പരിശീലന വ്യവസ്ഥ എന്നിവയിൽ വലിയ മാറ്റങ്ങൾ വരുത്തി.
2012 ലണ്ടൻ പാരാലിമ്പിക്‌സിൽ ടി 53 100 മീറ്ററിലും 200 മീറ്ററിലും ലോക ഒന്നാം നമ്പർ റാങ്കിലേക്ക് പ്രവേശിച്ചു.
ഗെയിമുകളിൽ 100 മീറ്റർ, 200 മീറ്റർ, 400 മീറ്റർ, 800 മീറ്റർ മത്സരങ്ങളിൽ ടി 53 ക്ലാസ് ഇനങ്ങളിൽ ബല്ലാർഡ് പങ്കെടുത്തു.
200 മീറ്റർ, 400 മീറ്റർ ടി 53 ഇനങ്ങളിൽ രണ്ട് വെള്ളി മെഡലുകളും 100 മീറ്റർ ടി 53 ഇനത്തിൽ വെങ്കലവും നേടി.
2016-ലെ റിയോ പാരാലിമ്പിക്‌സിൽ വനിതാ ടി 53 100 മീറ്ററിലും 400 മീറ്ററിലും വെങ്കല മെഡലുകൾ നേടി.
ലോക ചാമ്പ്യൻഷിപ്പുകൾ 2011 ജനുവരിയിൽ സിഡ്‌നിയിൽ നടന്ന ലോക ചാമ്പ്യൻഷിപ്പ് വാം-അപ്മത്സരത്തിൽ ആംഗി ബല്ലാർഡ് മത്സരിക്കുന്നു
1998 ഓഗസ്റ്റിൽ, ഇംഗ്ലണ്ടിലെ ബർമിംഗ്ഹാമിൽ നടന്ന അന്താരാഷ്ട്ര പാരാലിമ്പിക് കമ്മിറ്റി ലോക ചാമ്പ്യൻഷിപ്പിൽ ബല്ലാർഡ് മത്സരിച്ചു.
അവിടെ ഓസ്‌ട്രേലിയൻ വനിതകളുടെ 4 x100 മീറ്റർ, 4x400 മീറ്റർ റിലേ ടീമുകൾ സ്വർണം നേടിയതിന്റെ ഭാഗമായിരുന്നു.
രണ്ട് റിലേ വിജയങ്ങളും ദീർഘകാല ലോക റെക്കോർഡുകൾ സ്ഥാപിച്ചു.
2002-ലെ ലോക ചാമ്പ്യൻഷിപ്പിൽ 100 മീറ്ററിൽ സ്വർണം നേടി.
2013-ൽ ഫ്രാൻസിലെ ലിയോണിൽ നടന്ന ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതകളുടെ 100 മീറ്റർ, വനിതാ 200 മീറ്റർ, വനിതകളുടെ 800 മീറ്റർ ടി 53 എന്നിവയിൽ വെള്ളി മെഡലും 400 മീറ്റർ ടി 53 ൽ വെങ്കലവും നേടി.
2015-ൽ ദോഹയിൽ നടന്ന ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതകളുടെ 200 മീറ്റർ ടി 53 ൽ ചാമ്പ്യൻഷിപ്പ് റെക്കോർഡ് സമയമായ 29.33, വനിതകളുടെ 400 മീറ്റർ ടി 53 എന്നിവയിൽ ബല്ലാർഡ് സ്വർണം നേടി.
400 മീറ്റർ ജയിച്ചതിന് ശേഷം ബല്ലാർഡ് പറഞ്ഞു: "ഇതാണ് എനിക്ക് വേണ്ടത്. ഞാൻ വളരെ പരിഭ്രാന്തിയിലായിരുന്നു. നിങ്ങൾ ശ്രമിച്ച് സ്വയം പറയൂ. സംഭവിക്കാവുന്ന ഏറ്റവും മോശം കാര്യം ഒരു നഷ്ടമാണെന്നും നാളെ വീണ്ടും ആരംഭിക്കുമെന്നും എന്നാൽ യാഥാർത്ഥ്യം ഇതാണ് എന്നും വളരെ പ്രാധാന്യമർഹിക്കുന്നു. ഓട്ടത്തിന് മുമ്പ് ഞാൻ വളരെ ഭയപ്പെട്ടിരുന്നു. ഒരുപക്ഷേ അത് പൂർത്തിയാക്കാൻ എനിക്ക് അഡ്രിനാലിൻ തന്നു. ഞാൻ ഇതിനായി ഇത്രയും കാലം കഠിനാധ്വാനം ചെയ്തു. "
വനിതകളുടെ 800 എംഎം ടി 54 ൽ സ്വർണ്ണ മെഡൽ ജേതാവായ മാഡിസൺ ഡി റൊസാരിയോയ്ക്ക് പിന്നിൽ വെങ്കലവും നേടി.
ഇംഗ്ലണ്ടിലെ ലണ്ടനിൽ നടന്ന 2017-ലെ ലോക പാരാ അത്‌ലറ്റിക്‌സ് ചാമ്പ്യൻഷിപ്പിൽ വനിതകളുടെ 100 മീറ്റർ, 200 മീറ്റർ ടി 53 ഇനങ്ങളിൽ വെള്ളി മെഡലുകൾ നേടി.
വനിതകളുടെ 400 മീറ്റർ ടി 53 ൽ നാലാമതും വനിതാ 800 മീറ്റർ ടി 53 ൽ ആറാം സ്ഥാനവും നേടി.
ലോക കപ്പ്
2005-ൽ മാഞ്ചസ്റ്ററിൽ നടന്ന ഉദ്ഘാടന പാരാലിമ്പിക് ലോകകപ്പിൽ വനിതാ ടി 53 100 മീറ്ററിൽ ബല്ലാർഡ് മൂന്നാം സ്ഥാനത്തെത്തി.
കോമൺ‌വെൽത്ത് ഗെയിംസ്
2006-ൽ മെൽബണിൽ നടന്ന കോമൺ‌വെൽത്ത് ഗെയിംസിൽ വനിതകളുടെ 800 മീറ്റർ ടി 54 ൽ ആറാം സ്ഥാനത്തെത്തി.
2014-ൽ ഗ്ലാസ്‌ഗോയിൽ നടന്ന കോമൺ‌വെൽത്ത് ഗെയിംസിൽ വനിതകളുടെ 1500 മീറ്റർ ടി 54 ൽ സ്വർണം നേടി.
ക്വീൻസ്‌ലാന്റിലെ ഗോൾഡ് കോസ്റ്റിൽ നടന്ന 2018 ലെ കോമൺ‌വെൽത്ത് ഗെയിംസിൽ വനിതകളുടെ 1500 മീറ്റർ ടി 54 ൽ മാഡിസൺ ഡി റൊസാരിയോയ്ക്ക് പിന്നിൽ വെള്ളി മെഡൽ നേടി.
ഓസ്‌ട്രേലിയൻ കിരീടങ്ങൾ
1998, 2001, 2002, 2004, 2005, 2008 വർഷങ്ങളിൽ 100 മീറ്റർ വനിതാ വീൽചെയർ ഓപ്പൺ കിരീടം നേടിയ ബല്ലാർഡ് 2000, 2003, 2010, 2011 വർഷങ്ങളിൽ രണ്ടാം സ്ഥാനത്തെത്തി.
200 മീറ്റർ ഓട്ടത്തിൽ 1998, 1999, 2001 വർഷങ്ങളിൽ സ്വർണം നേടി.
, 2002, 2004, 2008, 2010, 2000 ലും 2005 ലും വെള്ളിയും 2006 ൽ വെങ്കലവും.
400 മീറ്ററിൽ 1999, 2000, 2001, 2005, 2008, 2010 വർഷങ്ങളിൽ സ്വർണവും 2004-ൽ വെള്ളിയും 2002 ലും 2006 ലും വെങ്കലവും നേടി.
800 മീറ്ററിൽ 1999 ലും 2001 ലും സ്വർണവും 2000 ലും 2005 ലും വെള്ളിയും 2002 ലും 2004 ലും വെങ്കലവും നേടി.
1500 മീറ്ററിൽ 2005 ലും 2010 ലും സ്വർണം നേടി.
1999-ൽ ഓസ്‌ട്രേലിയയുടെ ജൂനിയർ വീൽചെയർ നാഷണലിൽ മത്സരിച്ചു.
ആ ഗെയിമുകളിൽ അഞ്ച് സ്വർണ്ണ മെഡലുകൾ നേടിയ അവർ ഗെയിമിന്റെ വനിതാ അത്‌ലറ്റ് ആയി തിരഞ്ഞെടുക്കപ്പെട്ടു.
2011 സിഡ്‌നി ട്രാക്ക് ക്ലാസിക്കിൽ ബല്ലാർഡ് സ്വർണ്ണവും വെള്ളിയും നേടി.
2012-ലെ മൽസരത്തിൽ 100 മീറ്റർ (17.27 സെ.), 200 മീറ്റർ (30.12 സെ), 400 മീറ്റർ (56.89 സെ) ഇനങ്ങളിൽ വ്യക്തിഗത വിജയങ്ങളും ഓഷ്യാനിയ റെക്കോർഡുകളും ബല്ലാർഡ് നേടി.
ദീർഘദൂര ഇവന്റുകൾ
ബല്ലാർഡ് ദീർഘദൂര മത്സരങ്ങളിലും പങ്കെടുക്കുന്നു.
അതിൽ വൈകല്യ വർഗ്ഗീകരണം സാധാരണയായി സംയോജിപ്പിക്കപ്പെടുന്നു.
അതിനാൽ ഉയർന്ന T54 വർഗ്ഗീകരണത്തിൽ അത്ലറ്റുകളുമായി അവർ മത്സരിക്കുന്നു.
2006-ലെ കോമൺ‌വെൽത്ത് ഗെയിംസിൽ 800 മീറ്ററിൽ (ടി 54) ഓസ്‌ട്രേലിയയെ പ്രതിനിധീകരിച്ചു.
ഫൈനലിൽ ആറാം സ്ഥാനത്തെത്തി.
2014-ലെ ഗ്ലാസ്ഗോ കോമൺ‌വെൽത്ത് ഗെയിംസിൽ 1500 മീറ്റർ ടി 54 ൽ സ്വർണം നേടി.
10 കിലോമീറ്റർ ഓസ് ഡേ വീൽചെയർ റേസ് സംഘടിപ്പിക്കാനും അവർ സഹായിച്ചിട്ടുണ്ട്.
1999-ൽ 2nd , 2005 ൽ 3rd, 2012-ൽ 3rd സ്ഥാനങ്ങൾ ലഭിച്ചു.
1998-ൽ, ലൂയിസ് സാവേജ് , ക്രിസ്റ്റി സ്‌കെൽട്ടൺ, ഹോളി ലാഡ്‌മോർ എന്നിവർക്കൊപ്പം ബൈറോൺ ബേ മുതൽ ബോണ്ടി ബീച്ച് വരെ 845 കിലോമീറ്റർ (525 മൈൽ) റിലേ പൂർത്തിയാക്കി.
ഇത് വികലാംഗ അത്‌ലറ്റുകൾക്കായി 200,000 ഡോളർ സമാഹരിച്ചു.
ലോക റെക്കോർഡുകൾ 29 മെയ് 2015 സ്വിറ്റ്സർലൻഡിലെ നോട്ട്വില്ലിൽ നടന്ന ഐപിസി അത്‌ലറ്റിക്സ് ഗ്രാൻഡ് പ്രിക്സ്- വനിതകളുടെ 400 മീറ്റർ ടി 53 ലോക റെക്കോർഡ് 54.73 സെക്കൻഡിൽ.
4 ജൂൺ 2015 ഐ‌പി‌സി അനുവദിച്ച ഡാനിയേല ജട്‌സലർ മെമ്മോറിയൽ പാരാ അത്‌ലറ്റിക്സ് മീറ്റിൽ, അർബൺ, സ്വിറ്റ്‌സർലൻഡ് - വനിതകളുടെ 400 മീറ്റർ ടി 53 ലോക റെക്കോർഡ് സമയം 54.70 4 ജൂൺ 2015 ഐ‌പി‌സി അനുവദിച്ച ഡാനിയേല ജട്‌സലർ മെമ്മോറിയൽ പാരാ അത്‌ലറ്റിക്സ് മീറ്റ്, അർബൻ, സ്വിറ്റ്‌സർലൻഡ് - വനിതകളുടെ 800 മീറ്റർ ടി 53 ലോക റെക്കോർഡ് സമയം 1: 47.48 5 ജൂൺ 2016 യുഎസ്എയിലെ ഇൻഡ്യാനപൊളിസിൽ നടന്ന ഇൻഡി ഇൻവിറ്റേഷണൽ മീറ്റിൽ - വനിതകളുടെ 400 മീറ്റർ ടി 53 ലോക റെക്കോർഡ് സമയം 54.69 ശുപാർശയും രക്ഷാകർതൃത്വവും
വൈകല്യമുള്ളവർ, കായികം, ആരോഗ്യം അല്ലെങ്കിൽ വ്യായാമം എന്നിവയിൽ താൽപ്പര്യമുള്ള നിരവധി ഓർഗനൈസേഷനുകൾ ബല്ലാർഡിനെ അംബാസഡറായി അല്ലെങ്കിൽ അഭിഭാഷകയായി നിയമിച്ചു.
മറ്റ് യുവജനങ്ങളുമായി റോഡ് ആഘാതം ചർച്ച ചെയ്യുന്നതിനായി 2000-ൽ ടീം എം‌എ‌എ (മോട്ടോർ ആക്സിഡൻറ്സ് അതോറിറ്റി) ലേക്ക് തിരഞ്ഞെടുക്കപ്പെട്ടു.
2005-ൽ വികലാംഗർക്കുള്ള സാങ്കേതിക സഹായത്തിന്റെ അംബാസഡറായി നിയമിതയായി.
സന്നദ്ധപ്രവർത്തകരെ റിക്രൂട്ട് ചെയ്യാൻ സഹായിക്കുകയും ധനസമാഹരണത്തിൽ പങ്കെടുക്കുകയും ഫോട്ടോകൾക്ക് പോസ് ചെയ്യുകയും അവരുടെ മെഡൽ പ്രദർശിപ്പിക്കുകയും ചെയ്തു.
അതേ വർഷം വെസ്റ്റ്മീഡ് ചിൽഡ്രൻസ് ഹോസ്പിറ്റലിലെ രോഗികളെയും ക്രിസ്മസ് ആഘോഷിക്കാൻ സഹായിക്കുന്നതിനായി നിരവധി സെലിബ്രിറ്റികളോടൊപ്പം അവർ സന്ദർശിച്ചു.
2007-ൽ വാക്ക് ടു വർക്ക് ഡേയുടെ അംബാസഡറായി ബല്ലാർഡിനെ തിരഞ്ഞെടുത്തു.
അവർ വീൽചെയർ സ്പോർട്സ് അസോസിയേഷൻ ഓഫ് ന്യൂ സൗത്ത് വെയിൽസിന്റെ ബോർഡിലെ അംഗമാണ്.
വോളണ്ടറി സ്റ്റുഡന്റ് യൂണിയനിസം അവതരിപ്പിക്കുന്നതിനെ എതിർത്തുകൊണ്ട് ബല്ലാർഡ് ഒരു പത്രസമ്മേളനത്തിൽ പങ്കെടുത്തു.
അംഗീകാരം 1999 – എസിടി അക്കാദമി ഓഫ് സ്പോർട്ട് വികലാംഗ വിഭാഗത്തിലെ ഈ വർഷത്തെ അത്‌ലറ്റ് 2013 and 2014 – അത്‌ലറ്റിക്സ് ഓസ്‌ട്രേലിയ ഫീമെയ്ൽ പാരാ അത്‌ലറ്റ് ഓഫ് ദ ഇയർ October 2014 – സിഡ്‌നി സർവകലാശാലയിലെ സമീപകാല ബിരുദധാരിയാണ് കായിക നേട്ടത്തിനുള്ള നിഗൽ സി ബാർക്കർ ഗ്രാജുവേറ്റ് മെഡൽ സമ്മാനിച്ചത്.
അവലംബം ബാഹ്യ ലിങ്കുകൾ ആംഗി ബല്ലാർഡ് at Paralympics Australia Angela Ballard at the International Paralympic Committee (also here ) Angela Ballard Archived 2020-07-30 at the Wayback Machine at Athletics Australia Angela Ballard at Australian Athletics Historical Results Interview with Ballard and Louise Sauvage
ഡാനിയെൽ ഡെനെറ്റ് ഇംഗ്ലീഷ് വിലാസം https://ml.wikipedia.org/wiki/Daniel_Dennett ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
അമേരിക്കൻ തത്ത്വചിന്തകനും എഴുത്തുകാരനും ശാസ്ത്രജ്ഞനുമാണ് ഡാനിയെൽ ഡെനെറ്റ് .
നെൽസൺ ആൽഗ്രെൻ
നെൽസൺ ആൽഗ്രെൻ (ജീവിതകാലം : മാർച്ച് 28, 1909 മുതൽ മെയ് 9, 1981 വരെ) ഒരു അമേരിക്കൻ എഴുത്തുകാരനായിരുന്നു.
1949 ൽ പ്രസിദ്ധീകരിക്കപ്പെട്ടതും നാഷണൽ ബുക്ക് അവാർഡ് നേടിയതുമായ “ ദ മാൻ വിത്ത് ദ ഗോൾഡൻ ആം ” എന്ന പ്രശസ്ത കൃതിയുടെ പേരിലാണ് അദ്ദേഹം ഏറ്റവും കൂടുതൽ അറിയപ്പെടുന്നത്.
ഈ നോവൽ 1955 ൽ ഇതേ പേരിൽ സിനിമയാക്കപ്പെട്ടിരുന്നു.
നെൽസൺ അഹ്‍ൽഗ്രെൻ അബ്രഹാം എന്ന പേരിൽ മിഷിഗണിലെ ഡെട്രോയിറ്റിൽ ഗോൾഡീയുടെയും (നേരത്തേ കാലിഷെർ) ജെർസൺ അബ്രഹാമിൻറെയും പുത്രനായിട്ടാണ് അദ്ദേഹം ജനിച്ചത്.
അദ്ദേഹത്തിനു 3 വയസു പ്രായമുള്ളപ്പോൾ മാതാപിതാക്കളോടൊപ്പം ഇല്ലിനോയിസിലെ ചിക്കാഗോയിലേയ്ക്കു വന്നു.
അവിടെ ജോലിക്കാരായ അയൽവാസികളുടെയും ചിക്കാഗോയുടെ തെക്കു ഭാഗത്തുള്ള കുടിയേറ്റക്കാരുടെയും ഇടയിലാണ് അദ്ദേഹം കഴിഞ്ഞിരുന്നത്.
അദ്ദേഹത്തിൻറെ പിതാവ് ജൂതമതത്തിലേയ്ക്കു പരിവർത്തനം ചെയ്ത ഒരു സ്വീഡിഷ് കുടിയേറ്റക്കാരൻറെ മകനായിരുന്നു.